कुल्लू में फिल्माए गए इंडियन आर्मी और आतंकवादियों पर सीन, इब्राहिम अली खान निभा रहे मुख्य भूमिका
हिमाचल प्रदेश के कुल्लू जिले के नग्गर में बर्फीली वादियों में फिल्म सरजमीं के सीन फिल्माए गए। नग्गर पेट्रोल पंप के पास एक्शन सीन फिल्माए गए।
हिमाचल प्रदेश के कुल्लू जिले के नग्गर में बर्फीली वादियों में फिल्म सरजमीं के सीन फिल्माए गए। नग्गर पेट्रोल पंप के पास एक्शन सीन फिल्माए गए।
कश्मीर पर आधारित फिल्म में आतंकवादियों से इब्राहिम अली खान की मुठभेड़ करते हुए सीन फिल्माए गए। जूनियर आर्टिस्ट आंतकवादियों व इंडियन आर्मी की ड्रेस में नजर आए। सुबह 10 बजे शुरू हुई शूटिंग का दौर देर शाम तक जारी रहा।
आज से हामटा पास में होगी शूटिंग
सूत्रों के अनुसार, हामटा पास में तैयार किया जा रहा सेट अभी तक पूरी तरह तैयार नहीं हो पाया है। जिस कारण शूटिंग शेड्यूल में थोड़ा चेंज करके नग्गर में बाद में फिल्माए जाने वाले सीन पहले फिल्माए गए।
लोकल को-ऑर्डिनेटर अनिल कायस्था ने बताया कि नग्गर सहित जाणा में आतंकवादियों के सीन फिल्माए जाएंगे। यह फिल्म देशभक्ति से ओतप्रोत फिल्म है, जिसमें सैफ अली खान के बेटे इब्राहिम अली खान मुख्य भूमिका निभा रहे हैं।
फिल्म इंडस्ट्रीज की पसंद सोमवन
कुल्लू मनाली के बीचों बीच देवदार के वृक्षों से ढके सोमवन में फिल्म इंडस्ट्री की बहुत सारी यूनिट्स डेरा डाल चुकी हैं। यहां अब तक सैकड़ों फिल्मों की शूटिंग हो चुकी है, जिनमें हिंदी फिल्मों सहित अन्य भाषाओं की फिल्में भी शामिल हैं।
काजोल ने फेसबुक पर शेयर की पिक
फिल्म सरजमीं की शूटिंग के दौरान हिमाचल से वापस लौटी काजोल ने अपनी एक फोटो सोशल मीडिया पर शेयर की है, जिसमें काजोल अपनी मेकअप टीम के साथ नजर आ रही हैं। यह तस्वीर मनाली के सोमवन में खींची गई है।
पोस्ट में उन्होंने लिखा है कि पेड़ मुस्कान और धूप, क्या हम और चमक सकते हैं। स्पेन रिजॉर्ट में ठहरी काजोल देवगन अपनी मेकअप टीम के साथ सोमवन के जंगल के बीच जॉगिंग करने जाया करती थीं।